GRADSKO VIJEĆE

KLASA:

URBROJ:

Karlovac,

***PRIJEDLOG***

Na temelju članka 34. i 97. Statuta Grada Karlovca („Glasnik Grada Karlovca“ br. 9/21 – potpuni tekst), Gradsko vijeće Grada Karlovca na sjednici održanoj dana \_\_\_\_\_\_\_\_\_\_\_\_\_, donosi

ODLUKU

o pokretanju nabave za opremanje zgrade kina Edison

Članak 1.

Postupak nabave opreme za zgradu bivšeg kina „Edison“ provest će se u okviru projekta „ITU - Revitalizacija nekadašnjeg kina Edison u funkciji pokretanja integriranih turističkih programa u gradu Karlovcu“ (K.K.06.1.1.17.0001) sukladno Zakonu o javnoj nabavi („Narodne novine“, br. 120/16) primjenom otvorenog postupka javne nabave velike vrijednosti, a sve prema planu nabave projekta.

Za pripremu i provedbu postupka imenovat će se stručno povjerenstvo za javnu nabavu naručitelja Odlukom gradonačelnika.

Članak 2.

Procijenjena vrijednost nabave iznosi 3.959.013,00 kn bez poreza na dodanu vrijednost, odnosno 4.948.766,25 kn s uključenim porezom na dodanu vrijednost.

Članak 3.

Ovlašćuje se gradonačelnik Grada Karlovca da provede sve radnje u postupku predmetne javne nabave.

Članak 4.

Ova Odluka stupa na snagu osmog dana od dana objave u „Glasniku Grada Karlovca.“

**PREDSJEDNIK**

**GRADSKOG VIJEĆA GRADA KARLOVCA**

Marin Svetić, dipl.ing.šum.

**DOSTAVITI:**

1. Gradsko vijeće
2. Ured gradonačelnika, ovdje
3. Upravni odjel za proračun i financije, ovdje
4. Upravni odjel za gradnju i zaštitu okoliša, ovdje
5. Upravni odjel za razvoj grada i EU fondove, ovdje
6. Služba za javnu nabavu, ovdje
7. Dokumentacija
8. Zapisnik
9. Glasnik Grada Karlovca
10. Pismohrana.

**O b r a z l o ž e nj e**

Grad Karlovac provodi projekt „ITU - Revitalizacija nekadašnjeg kina Edison u funkciji pokretanja integriranih turističkih programa u gradu Karlovcu“ (K.K.06.1.1.17.0001) koji se sufinancira iz Europskog fonda za regionalni razvoj Grad Karlovac. Kroz naveden projekt izvršiti će se nabava opreme za zgradu bivšeg kina Edison. Nabava opreme je predviđena planom nabave projekta, a prethodno postupku provedbe javne nabave ide na ex ante provjeru Posredničkom tijelu razine 2, odnosno Središnjoj agenciji za financiranje i ugovaranje programa i projekata Europske Unije (SAFU).

Razdoblje provedbe projekta je od 02. studenoga 2021. godine do 02. svibnja 2023. godine, a ukupna vrijednost 7.785.901,23 HRK od čega je 85% sufinancirano iz Europskog fonda za regionalni razvoj u okviru Operativnog programa konkurentnost i kohezija 2014-2020.

Svrha Projekta je unaprijediti turističku ponudu grada Karlovcu revitalizacijom nekadašnjeg kina „Edison“, objekta pod pojedinačnom zaštitom Ministarstva kulture uz pokretanje integriranih inovativnih turističkih sadržaja temeljenih na kombinaciji kulturne baštine i modernih tehnologija.

Cilj Projekta je opremanje i uspostavljanje kulturnih i turističkih sadržaja u revitaliziranom objektu nekadašnjeg kina Edison kako bi novo opremljeni objekt bivšeg kina „Edison“ postao središtem festivalskih sadržaja, obrazovnog i konferencijskog turizma te faktor integracije različitih turističkih programa i proizvoda kojima su poveznice kulturna baština, audio – vizualne i scenske umjetnosti te primjena modernih tehnologija.

Korisnik bespovratnih sredstava iz europskih strukturnih i investicijskih fondova: Grad Karlovac.

Partneri na provedbi projekta:

1. Gradsko kazalište „Zorin dom“ , OIB: 83612947167, Domobranska 1, 47000 Karlovac;

2. Udruga Kinoklub Karlovac, OIB: 37937094695, Frana Kurelca 4 , 47000 Karlovac,

3. Turistička zajednica grada Karlovca, OIB: 89830216108, Petra Zrinskog 3, 47000 Karlovac

Slijedom navedenog i obrazloženog, molimo Gradsko vijeće da razmotri i usvoji predloženu Odluku o postupku nabave opreme za opremanje zgrade bivšeg kina „Edison”.

U Karlovcu, 26.5.2022. godine

**Pročelnica Upravnog odjela za gradnju i zaštitu okoliša**

dr.sc. Ana Hranilović Trubić, dipl.ing.građ.